Iqtisodiyot infratuzilmasi
Iqtisodiyot infratuzilmasi (lotincha: infra — pastda, ostida + structura — tuzilma, joylashuv) — ishlab chiqarishga va butun iqtisodiyotga xizmat qiladigan, ular uchun goʻyoki umumiy poydevor, tayanch yaratadigan tarmoqlar va faoliyat turlari majmui. Iqtisodiyot infratuzilmasi transport va aloqa vositalari, omborxona, energiya va suv taʼminoti va boshqalarni oʻz ichiga oladi. Iqtisodiyot infratuzilmasi sifatida tasniflangan tarmoqlar doirasi turli mamlakatlarda turlicha belgilanadi. Ularning umumiy maqsadi sotuvchilar va xaridorlar oʻrtasidagi tovar va xizmatlar oqimini soddalashtirish va samaraliroq qilishdir. Ayrim mualliflar iqtisodiyotning infratuzilmasi sifatida fan, sogʻliqni saqlash va taʼlim tizimini ham kiritib, ularni iqtisodiyotning noishlab chiqarish (ijtimoiy) infratuzilmasi deb ataydilar. — Iqtisodiyot va matematika lugʻati.